Katri Raik

Katri Raik (sündinud 26. oktoobril 1967 Tartus) on eesti ajaloolane, poliitik ja haridustegelane, 30. detsembrist 2020 kuni 16. augustini 2021 ning alates 16. detsembrist 2021 kuni 16. septembrini 2023 Narva linnapea. Ta on olnud Eesti siseminister (2018–2019) ja XIV Riigikogu liige (2019–2020). Katri Raik lõpetas 1985. aastal Tartu 3. Keskkooli. Õppis Tartu Riiklikus Ülikoolis ajalugu ja lõpetas 1991. aastal ülikooli ajaloolase ning ajaloo ja ühiskonnateaduste õpetajana. Sai 1999. aastal ajaloomagistri kraadi Eesti ajaloo erialal. 2004. aastal kaitses Raik doktoritöö "Eesti- ja Liivimaa kroonikakirjutuse kõrgaeg 16. sajandi teisel poolel ja 17. sajandi alul". Akadeemiliselt on ta korporatsiooni Filiae Patriae liige. 1991–1999 Tartu Ülikoolis (rektori referent, ülikooli teabetalituse juhataja) 1999–2007 Tartu Ülikooli Narva Kolledži direktor 2007–2009 Haridus- ja Teadusministeeriumi asekantsler 2009–2015 Tartu Ülikooli Narva Kolledži direktor 2015–2018 Sisekaitseakadeemia rektor 2018–2019 siseminister Jüri Ratase esimeses valitsuses (26. novembrist 2018 kuni 29. aprillini 2019) 2019–2020 XIV Riigikogu liige 30.12.2020–16.08.2021 Narva linnapea 2021 Narva linnavolikogu esimees 16.12.2021–16.09.2023 Narva linnapea Alates 27. septembrist 2023 Tartu Ülikooli esindaja Ida-Virumaal, kelle peamised tööülesanded on arendada ülikooli tegevust Ida-Virumaal ja edendada koostööd kohalike ettevõtjatega. Ta oli 2001-2006 Res Publica liige ning 2006-2017 Isamaa ja Res Publica Liidu liige. 2018. aastast on ta Sotsiaaldemokraatliku Erakonna liige. 2013. aasta kohaliku omavalitsuste valimistel pääses Katri Raik sotsiaaldemokraatide nimekirjas Narva linnavolikokku. 2017. aasta sügisel kandideeris Narva linnapeaks, kuid ei osutunud valituks. 2019. aastal valitud riigikogu koosseisu liikmena oli ta 27. maist 2019 kuni 29. detsembrini 2020 ka riigikogu korruptsioonivastase erikomisjoni esimees. Ta kandideeris 2024. aasta Euroopa Parlamendi valimistel, kogus 2851 häält ning ei osutunud valituks. Akadeemiline Ajalooselts 2003 Koosmeele auhind 2007 Ida-Virumaa teenetemärk 2007 Tartu Ülikooli aumärk 2009 Valgetähe III klassi teenetemärk 2010 Keelekümblusprogrammi sõber 2012 Aadu Luukase missioonipreemia 2013 aasta naine 2017 Johan Skytte medal 2021 Postimehe aasta inimene Tema ema oli geograafiaõpetaja ja Tartu 5. Keskkooli direktor Helve Raik, isa oli klimatoloog Ants Raik. Tema vend oli Mart Raik. Katri Raik valiti Narva linnapeaks Postimees, 16.12.2021 (vaadatud 23.01.2022) Sisekaitseakadeemia koduleht https://web.archive.org/web/20161003124843/http://www.sisekaitse.ee/ska/akadeemiast/juhtimine/sisekaitseakadeemia-rektor/rektori-cv/ (vaadatud 15.01.2016) Katri Raik. "Eesti- ja Liivimaa kroonikakirjutuse kõrgaeg 16. sajandi teisel poolel ja 17. sajandi alul". Doktoritöö. Tartu, 2004 http://dspace.ut.ee/bitstream/handle/10062/1285/Raik.pdf;jsessionid=5D73C81A40C70A2609516FF22348EC41?sequence=5 (vaadatud 15.01.2016) https://ariregister.rik.ee/est/political_party/member_history/2000002649?return_page=search&person_name=katri+raik&page=1 http://kov2013.vvk.ee/detailed_0511.html Riigikogu erikomisjonid valisid endale juhid 27.05.2019 (vaadatud 30.12.2020) Katri Raik: Levikomi süüdistus on arusaamatu. Ajakiri Geenius, BNS. 18.02.2020. Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html "Tartu Ülikooli aumärgi kavalerid". Tartu Ülikool. Vaadatud 8.12.2022. Eesti riiklike teenetemärkide kavaleride andmebaas presidendi kantselei kodulehel (president.ee). "Johan Skytte medali kavalerid". Tartu Ülikool. Vaadatud 3.12.2022. Katri Raik Narva Kolledži lehel Katri Raiki raamatu "Minu Narva: kahe maailma vahel" leidumus raamatukogudes